Eidapere

Eidapere on alevik Rapla maakonnas Kehtna vallas. 

Läbi Eidapere kulgeb laiarööpmeline Lelle–Pärnu raudtee ja Lelle–Vändra maantee. Alevikus asus kuni 2018. aasta detsembrini Eidapere raudteepeatus (14 km Lellest), kus peatusid viimati Elroni reisirongid liinil Tallinn–Pärnu.

Aleviku keskele on metskond viimastel aastakümnetel istutanud liigirohke pargi, mida ilmestavad väikesed veesilmad.

Alevikus tegutsevad Eidapere Kool ja Eidapere raamatukogu.

Eidapere lähedal Mukre rabas asub Eidapere järv.

Eidaperest on pärit Taavi Veskimägi."Eleringist lahkuv Taavi Veskimägi: mõned ärimehed tahavad teha äri nii, et kasum jääb neile ja riskid riigile" Eesti Ekspress, 29. aprill 2023 

 Ajalugu 
Eidaperet on kirjalikult esmamainitud 1530. aastal. 1828. aastal rajati Eidaperre karjamõis, mis 1885. aastal muudeti rüütlimõisaks 
(Eidapere mõis). Rüütlimõisast on nüüdisajaks säilinud park tiikidega.

Pildid

Vaata ka
Eidapere Kool
Eidapere klaasivabrik

Viited

Välislingid

Eidapere Raamatukogu
Eidapere Virtuaalmuuseum

Kategooria:Eesti alevikud
Kategooria:Kehtna vald